想像而家有若干間遊戲開發商（開發遊戲嘅公司或者團隊）其中一個開發商（叫開發商 C）C 嘅團隊當中有拉爾夫呢一位天才遊戲設計師，拉爾夫能夠係噉設計出第啲遊戲設計師設計唔到嘅精彩遊戲，而且佢對 C 非常忠誠，冇興趣為 C 以外嘅遊戲開發商工作，噉 C 就有一個維持到好耐嘅競爭優勢（可持續性高）－ C 嘅競爭對手因為冇拉爾夫呢個天才，所以喺開發嘅遊戲嘅質素上差過 C，而且拉爾夫冇打算幫 C 以外嘅遊戲開發商做嘢，所以 C 嘅競爭優勢會維持一段長嘅時間。